system
Răspunde în limba română, în stilul Wikipedia, cat mai corect gramatical.
user
Îmi poți explica despre Comuna Comloșu Mare, Timiș?
assistant
Comloșu Mare este o comună în județul Timiș, Banat, România, formată din satele Comloșu Mare (reședința), Comloșu Mic și Lunga. Localitatea a primit indicatorul de sat european pentru construcția unei școli generale, a unui spațiu de comunicare cu cetățenii comunei – Telecentru Comloșu – și reabilitarea unei gradinițe pentru copii. Comunitatea locală a inițiat și eco-proiectul Păduri pentru viitor.

Localizare 
Comloșu Mare se situează în vestul județului Timiș, aproape de extremitatea vestică a României, foarte aproape de granița cu Serbia (limitele comunei coincid cu granița). Se învecinează cu localitățile Jimbolia, Grabaț, Gottlob, Teremia Mare și Nerău. Distanța până la orașele de referință este: 14 km de Jimbolia, 14 km de Kikinda (Serbia), 34 km de Sânnicolau Mare și 60 km de municipiul Timișoara. Localitatea este străbătută de drumul național DN59C Jimbolia - Sânnicolau Mare. Pe cale ferată, are acces la linia Timișoara - Nerău.

Istorie 
Prima atestare documentară a localității are loc la 1446, dar descoperirile arheologice atestă locuirea zonei încă din neolitic. Fenomenul colonizator din Banatul de după 1717 s-a manifestat și aici. În 1734 a început așezarea oltenilor în localitate. La 1781 au avut loc colonizările de familii germane originare din Luxemburg.

Cultură 
În comună apare cea mai longevivă publicație sătească românească, intitulată Suflet nou. 
Primul număr a apărut de Sfânta Maria Mare, adică la 15 august 1934, din inițiativa unor dascăli și alți intelectuali ai acestei comune. În prezent în această revistă se publică poezii scrise de profesori din Timișoara sau profesori plecați în străinătate.

Populația (evoluție istorică) 

Evoluția populației comunei Comloșu Mare, structurată pe etnii:

Politică 
Comuna Comloșu Mare este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Atât primarul cât și viceprimarul comunei fac parte din PSD. Consiliul Local este constituit din 13 consilieri, împărțiți astfel:

Demografie 

Conform recensământului efectuat în 2021, populația comunei Comloșu Mare se ridică la 4.892 de locuitori, în creștere față de recensământul anterior din 2011, când fuseseră înregistrați 4.737 de locuitori. Majoritatea locuitorilor sunt români (79,01%), cu minorități de romi (11,96%) și germani (1,14%), iar pentru 7,05% nu se cunoaște apartenența etnică. Din punct de vedere confesional, majoritatea locuitorilor sunt ortodocși (71,81%), cu minorități de penticostali (7,6%), greco-catolici (6,32%) și romano-catolici (5,64%), iar pentru 7,26% nu se cunoaște apartenența confesională.

Personalități 
 Iulian Grozescu (1839 - 1872), poet și publicist.
 Vicențiu Grozescu (1838-1898), preot gr.cat., istoric, publicist, autorul lucrării  "Istoria românilor de la Mureșul de jos (Oradea, 1887)", "Istoria Banatului timișan (Familia, nr.14, Oradea, 1890)", "Istoria districtelor românești în Banatul timișan (Familia, nr. 16-31, Oradea, 1890)", "O istorie din suferințele bănățenilor (Dreptatea, nr. 241, 1894) " etc. A scris într-o perioadă când exista catedră de istorie doar la Budapesta și Cluj, iar lipsa istoricilor era suplinită prin clerici, profesori, avocați. A fost apreciat de istoricul Ioan Dimitrie Suciu.
 Ana Cumpănaș (1889 – 1947), patroană de bordel, cunoscută pentru rolul său în capturarea gangsterului american John Dillinger;
 Ion Iancu (n. 1931), dirijor;
 William Totok (n. 1951), scriitor de limbă germană;
 Hans Diplich (1909 - 1990), scriitor de limbă germană;
 Puya (n. 1979), cântăreț de rap.

Obiective turistice 
 Casa Națională "Iulian Grozescu"
 Fostul "Hanul mare"

Note

Bibliografie 
 Sergiu Soica, Despre Comloș. Documente Articole Traduceri, editura Eurobit, Timișoara 2007,

Bibliografie recomandată 
 Cotoșman, Gheorghe, Din trecutul Bănatului. Vol3. Comuna și bisericile din Comloșul Mare și Lunga, 1934-1936
 Olărescu, Ioan, Comloșu Mare și Lunga. Repere istorice. Oameni care au fost, Editura Eurostampa, Timișoara, 2001 ISBN 973-8244-29-3
 Walter Tonța, Traian Galetaru, Contribuții la istoria comunei Comloșu Mare și a Banatului, Editura Mirton, 2003, ISBN 973-661-032-2

Legături externe 
 Sit alternativ al primăriei
 Despre Comloșu Mare pe situl Banaterra 
 Anuarul Socec al României Mari 1924-1925 - online de la Biblioteca Congresului S.U.A.
 Durch gewesene deutsche Dörfer des Banats Groß - Komlosch 

Comloșu Mare